text: U19-kvinnur: Framúr avrik móti Hollandi
text: #000000
text: Føroysku U19-kvinnurnar leiktu ein framúr dyst móti Hollandi og vunnu heili 29-22, eftir hálvleiksstøðuna 17-8.
text: #000001
text: Hóast Holland er verandi heimsmeistari í kvinnuhondbólti, so løgdu føroysku U19-kvinnurnar líka í og vundu burturúr teirra U19-kvinnum við heili 7 málum í dystinum um fyrsta plássið í bólkinum.
text: #000002
text: Grundalagið undir sigrinum var lagt í fyrra hálvleiki, sum var nærum perfekt leiktur. Tað sást, at venjarar og leikarar høvdu lisið uppá og fyrireikað seg væl til dystin. Føroyska 5-1 verjan tók púrasta pippið frá hollendsku leikarunum og hartil hálaði Rakul Wardum eina stórbjarging fyri og aðra eftir fram í málinum.
text: #000003
text: Føroyska liðið byrjaði dystin við at spæla við 7 móti 6 í álopinum og riggaði hetta væl fyrstu løtuna. Spælið var róligt og kontrollerað, væl stýrt av Janu Mittún, og komu okkara til góðar málmøguleikar nærum hvørja ferð. Hartil var Brynhild Pálsdóttir sera eyðsýnd og trygg á høgra vongi og skoraði hvørja ferð, hon fekk møguleikan.
text: #000004
text: Við einari krútsterkari verju, har Holland aldrin fann nakra munagóða loysn, økti okkara bara um leiðsluna. Fyrri hálvleikur er nakað av tí besta, vit hava sæð í føroyskum ungdómshondbólti á kvinnusíðuni.
text: #000005
text: Hollendska liðið royndi at seta meira ferð á dystin í seinna hálvleiki, men føroyska verjan og málverjin stóðu enn stinn og munaði hetta lítið. Føroyska liðið spældi skilagott og ráddi bara um at taka tað róligt og koyra sigurin heim. Holland royndi seg við tveimum mansverjum, men kláraðu okkara ferð eftir ferð at vinna ein-móti ein dystirnar og komu til góðar málmøguleikar.
text: #000006
text: Eitt framúr avrik og merkir hetta, at Føroyar skal spæla hálvfinalu móti Póllandi komandi leygardag kl. 19.00. Pólland endaði nummar tvey í hinum bólkinum við teirra javnleiki móti Íslandi í dag. Dysturin kann stroymast á 
text: #000007
text: Besti føroyski leikari í dystinum var kosin Jana Mittún. Jana var eisini føroysku toppskjútti við 10 málum og stýrdi føroyska álopsspælinum til UG.
text: #000008
text: Hesar 16 møta Svøríki og Íslandi
text: #000010